**LISTA DOCUMENTELOR CARE TREBUIE ANEXATE CERERII DE RACORDARE LA SISTEMUL DE DISTRIBUTIE (SD) A GAZELOR NATURALE**

**Documente comune:**

1. mandat - în situația în care solicitantul este reprezentat prin mandatar este necesară prezentarea mandatului prin care acesta este împuternicit pentru:

a) susținerea tuturor demersurilor necesare obținerii avizului tehnic de racordare la sistemul de distribuție a gazelor naturale;

b) ridicarea răspunsului OSD la cererea de racordare;

1. acceptul proprietarilor sau acordul solicitantului privind despăgubirea proprietarilor dacă soluția tehnică de racordare impune racordarea la o conductă de distribuție/racord/stație de reglare-măsurare/stație de reglare/stație de măsurare/post de reglare-măsurare/post de reglare/post de măsurare existent(ă), proprietate a terților. Acordul solicitantului reprezintă actul autentic prin care acesta declară să îi despăgubească pe proprietari pentru partea ce îi revine din investiția făcută de aceștia;

**Documente specifice, în copie conformă cu originalul :**

1. **Persoană fizică:**
2. copia B.I. /C.I. proprietar și/sau chiriaș;
3. copia documentelor care atestă dreptul de proprietate/folosință al solicitantului pentru locul de consum, respectiv autorizația de construire/actul de vânzare cumpărare/contractul de închiriere/ comodat/donație/certificat de moștenitor/etc. pentru imobilul/imobilele în care se amplasează aparatele consumatoare de combustibili gazoși;
4. în cazul contractelor de închiriere/comodat este necesară prezentarea acordului proprietarului imobilului pentru realizarea racordării locului de consum la sistemul de distribuție a gazelor naturale;
5. **Asociație locatari/proprietari:**
6. copia actului de constituire a asociației;
7. copia certificatului de înregistrare fiscală;
8. schema imobilului (cuprinde numărul de scări, de niveluri pe fiecare scară și numărul apartamentelor pe fiecare scară și nivel) - sub formă de plan sau o descriere a acestuia.
9. **Persoană juridică** 
   1. copia certificatului de înregistrare la Oficiul Registrului Comerțului/certificatului de înregistrare fiscală;
   2. copia documentelor care atestă dreptul de proprietate/folosință al solicitantului pentru locul de consum, respectiv:

i. autorizația de construire/actul de vânzare cumpărare/contractul de închiriere/donație/ certificat de moștenitor/etc. pentru imobilul/imobilele în care se amplasează aparatele consumatoare de combustibili gazoși;

ii. în cazul contractelor de închiriere/comodat este necesară și prezentarea acordului proprietarului imobilului pentru realizarea racordării locului de consum la sistemul de distribuție a gazelor naturale;

* 1. copia documentului prin care solicitantul atestă dreptul de proprietate/folosință a terenului pe care se constituie un sistem de distribuție a gazelor naturale sau un sistem de distribuție închis;

1. **Dezvoltator al ansamblului rezidenţial**
2. informaţii privind debitul şi presiunea solicitată pentru fiecare imobil/construcţie, conform prevederilor Normelor tehnice;
3. certificatul de urbanism eliberat în vederea obţinerii autorizaţiei de construire pentru imobilul/construcţia ce urmează a se edifica, în termen de valabilitate, în copie;
4. planul de situaţie, întocmit conform prevederilor legale în vigoare, cu amplasarea în zonă pentru construcţiile noi sau pentru construcţiile existente care se modifică, în copie. Pentru construcţiile existente care nu se modifică este suficientă schiţa de amplasament a acestora, în coordonate din care să rezulte precis poziţia imobilului/construcţiei;
5. planul urbanistic zonal (PUZ) aprobat sau planul urbanistic de detaliu (PUD) aprobat, dacă acesta a fost solicitat prin certificatul de urbanism, în copie;
6. copia actului de identitate, certificatului de înregistrare la registrul comerţului sau a altor autorizaţii legale de funcţionare emise de autorităţile competente, după caz;
7. actul de proprietate sau orice alt înscris care atestă dreptul de folosinţă asupra terenului, imobilului şi/sau clădirii pentru care se solicită racordarea, în copie. În cazul spaţiilor care nu sunt în proprietatea viitorului utilizator, este necesar acordul scris al proprietarului pentru realizarea de instalaţii de racordare;
8. alte documente pe care solicitantul consideră necesar să le depună în sprijinul cererii sale.
9. **Alte documente specifice necesare stabilirii solutiei tehnice de racordare la SD**

**In scopul stabilirii solutiei de racordare la SD** si a emite ATR in conformitate cu aceasta, OSD Megaconstruct poate solicita informatii/documente suplimentare celor depuse de solicitanti odata cu cererea de racordare, in urmatoarele situatii :

1. Depunerea cererilor de racordare pentru locuri de consum **identificate prin tarla/parcela** sau imobilele sunt amplasate la marginea UAT-urilor (unitati administrativ teritoriale - Primarii) unde accesul se realizeaza pe **drumuri nematerializate in teren prin repere fixe** ( trotuare/limite de proprietate).

In aceste situatii, nefiind posibila identificarea in teren a acestor imobile pentru stabilirea solutiei de alimentare cu gaze naturale, **solicitantii vor trebui sa depuna planuri de incadrare in zona/situatie** întocmit la scara: 1:10000, 1:5000, 1:2000, 1:1000 sau 1:500, după caz, emise de oficiul de cadastru şi publicitate imobiliară teritorial.

De asemenea, solicitantii vor trebui sa completeze documentatia anexata cererii de racordare si cu certificar de nomenclatura stradala emis de UAT.

1. Depunerea cererilor de racordare pentru **imobile amplasate** pe **drumuri de acces private** in care solutia de racordare impune realizarea de obiective SD pe aceste drumuri (conducte de distributie gaze naturale, racorduri, PRM-uri). In conformitate cu prevederile legale in vigoare ( Legea nr. 123/2012, Ordinul nr. 89/2018, HG 1240/2012, Legea nr. 50/1991) este nevoie de acordul scris al proprietarilor drumurilor de acces private, prin care se acordă OSD dreptul de uz şi servitute pentru conductele amplasate pe proprietatea lor, conform prevederilor art. 109-113 din Legea nr. 123/2012. In plus acest acord scris al proprietarilor este solicitat si de UAT-uri pentru emiterea autorizatiei de construire. Avand in vedere faptul ca de regula pe aceste drumuri sunt mai multi proprietari cu diferite cote parti care se schimba cel putin o data pe an, consideram ca pentru identificarea acestora este necesar si extrasul de carte funciara actualizat la zi.

In aceasta situatie, **solicitantii vor trebui sa depuna** in completarea documentatiei anexate cererii de racordare **extrasul de carte funciara actualizat la zi si planul cadastral vizat** de oficiul de cadastru şi publicitate imobiliară teritorial.